Ro-HydroHUB – Hidrogen pentru viitor!

24 Octombrie 2025

În cadrul reuniunii ministeriale din data de 30 septembrie 2025 de la Bruxelle, privind Program-cadru pentru cercetare și inovare “Orizont Europa” 2028–2034, discuțiile s-au axat pe rolul infrastructurilor de cercetare și tehnologie. Delegația română a subliiat importanța strategică a proiectului RO-HydroHUB (Hub-ul Român de Hidrogen și Noi Tehnologii Energetice) ca promotor al excelenței în domenii de frontieră.

Proiectul contribuie în mod direct la obiectivele strategice ale acestei inițiative europene prin dezvoltarea și testarea unor soluții tehnologice inovatoare în domenii critice precum utilizarea hidrogenului în tranziția energetică. Prin mobilizarea investițiilor în infrastructuri CDI de ultimă generație și formarea capitalului uman specializat, acest proiect sprijină consolidarea lanțurilor valorice europene și reducerea dependențelor strategice în sectoare esențiale. Proiectul RO-HydroHUB (Hub-ul Român de Hidrogen și Noi Tehnologii Energetice) este finanțat prin Programul Creștere Inteligentă, Digitalizare și Instrumente Financiare 2021-2027, Prioritatea 4 „Dezvoltarea de tehnologii strategice pentru Europa — STEP.