RoHydroHUB, prezentat la Smart Urban Mobility în cadrul Zilei Universităților

14 Octombrie 2025

În perioada 7–12 octombrie 2025, la Romexpo, s-a desfășurat evenimentul Smart Urban Mobility, organizat de Antena 3 CNN și Salonul Auto București, dedicat celor mai noi soluții pentru mobilitate inteligentă și sustenabilă.

Sâmbătă, 11 octombrie, cu prilejul Zilei Universităților, a fost diseminat proiectul Hub-ul Român de Hidrogen și Noi Tehnologii Energetice – Ro-HydroHub. Evenimentul a pus accent pe rolul esențial al cercetării și educației în construirea unui viitor sustenabil, tematica abordată fiind în deplină concordanță cu obiectivele proiectului RoHydroHUB.